הילרקותריום

הילרקותריום (שם מדעי: Hilarcotherium) הוא סוג יונק נכחד דמוי-פרסתן שהשתייך לסדרה הקדומה אסטרפותרים, שהמינים שהשתייכו אליה חיו באמריקה הדרומית. יונק זה חי באמצע המיוקן ומאובניו התגלו בממצאים בתצורת לה ויקטוריה , ומין נוסף התגלה תצורת קסטייטס  שבמחוז טולימה בקולומביה. הוא הוגדר למדע בשנת 2015. ממצאיו כללו שרידים של לסת תחתונה גדולה מאוד, וכן עצמות גולגולת ושרידי שיניים, אך גם עצם זרוע, והם שויכו לשני מינים שונים. משמעות שמו המדעי של ההילרקותריום הוא: "הבהמה של כפר הילארקו" (Hilarco village), לידו התגלה.

יונק זה היה גדול מאוד, והוא דמה לאסטרפותריום והיה גדול מאוד עם עצם זרוע באורך 45 סנטימטרים. הוא היה בעל גולגולת גדולה ורחבה בעלת מגוון שיניים ובעל ניבים בולטים בקדמת הלסת אך שיניים טוחנות קטנות יותר סמוך למרכזה. בנוסף הוא היה בעל חדק קצר כמו של פיל, אשר איתו השתמש לאחיזה של ענפים או לשתייה. במדידה על סמך מבנה השיניים הטוחנות נראה שיונק זה היה גדול מאוד, כנראה הגדול שבבני סדרתו. הוא עלה במשקלו על הפראסטרפותריום והגיע למשקל של עד 6,465 קילוגרם - קרוב לפיל אפריקני, מה שהופך אותו לאחד משלושה יצורים מסדרתו שעלו על משקל של 3 טון, לצד האסטרפותריום והפראסטרפותריום.

קישורים חיצוניים

אסטרפותריים
מגה-פאונה של הנאוגן באמריקה הדרומית
יונקים שחיו במיוקן באמריקה הדרומית
מאובני טקסונים שתוארו ב-2015
קולומביה: מאובנים